LATVIJAS REPUBLIKAS MINISTRU KABINETA

SĒDES PROTOKOLS

### Rīgā Nr. 2017.gada \_\_.janvārī

§.

**Par Latvijas Republikas nostāju uz Eiropas Komisijas 2016.gada 8.decembra argumentēto atzinumu pārkāpuma procedūras lietā Nr.2016/0400**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai Finanšu ministrijas sagatavoto informatīvo ziņojumu.
2. Apstiprināt Finanšu ministrijas sagatavoto Latvijas Republikas nostāju uz Eiropas Komisijas 2016.gada 8.decembra argumentēto atzinumu pārkāpuma procedūras lietā Nr.2016/0400.

3. Valsts kancelejai nostājas elektronisko versiju nosūtīt Tieslietu ministrijai.

4. Tieslietu ministrijai, izmantojot Eiropas Komisijas izveidoto un uzturēto notifikāciju sistēmu pārkāpuma procedūru lietās, nostāju nosūtīt Eiropas Komisijai.

5. Finanšu ministrijai nodrošināt noteikumu projekta “Noteikumi par kritērijiem, pēc kādiem izvērtē, vai Sabiedrisko pakalpojumu sniedzēju iepirkumu likumā minētās darbības Latvijā tiek veiktas brīvas konkurences apstākļos, un par prasībām Eiropas Komisijai” (VSS 19.01.2017 prot. Nr.3 11.§, VSS-47), noteikumu projekta “Noteikumi par publisko iepirkumu paziņojumu saturu un sagatavošanas kārtību” (VSS 19.01.2017 prot. Nr.3 13§, VSS-50) un noteikumu projekta “Noteikumi par sabiedrisko pakalpojumu sniedzēju iepirkumu procedūru un metu konkursa norises kārtību” saskaņošanu un finanšu ministrei līdz 2017.gada 23.martam tos noteiktā kārtībā iesniegt izskatīšanai Ministru kabineta sēdē Eiropas Parlamenta un Padomes 2014.gada 26.februāra Direktīvas 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ direktīvu 2004/17/EK prasību transponēšanai.

6. Vides aizsardzības un reģionālās attīstības ministrijai sagatavot no Sabiedrisko pakalpojumu sniedzēju iepirkumu likuma izrietošos Ministru kabineta noteikumu projektus, kas noteiks prasības un standartus sistēmām, kas tiek izmantotas elektroniskai piedāvājumu un pieteikumu iesniegšanai, un noteikumu projektu, kas noteiks preču un pakalpojumu grupas, kuras iepirks centralizētā iepirkumu institūcija, un centralizēto iepirkumu institūcijas un to sniegto pakalpojumu izmantošanas nosacījumus, un vides aizsardzības un reģionālās attīstības ministram līdz 2017.gada 23.februārim tos noteiktā kārtībā iesniegt izskatīšanai Ministru kabineta sēdē Eiropas Parlamenta un Padomes 2014.gada 26.februāra direktīvas 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ direktīvu 2004/17/EK prasību transponēšanai.

Ministru prezidents M.Kučinskis

Valsts kancelejas direktors M.Krieviņš

Finanšu ministres p.i.

labklājības ministrs J.Reirs

Matulis 67095457

edgars.matulis@fm.gov.lv

Āboliņa 67083963

Ilze.Abolina@fm.gov.lv